**Az új MG HS**

Szemrevaló. Útra való. Neked való!

* A C-SUV szegmensbe tartozó MG HS lendületes vonalakkal újratervezett megjelenése, továbbra is biztosítja a kiváló minőségű, magas felszereltségű, nagyméretű városi terepjáró minden előnyét
* Az új, kétfunkciós LED fényszórók, a merész hűtőrács-kialakítás és az új kerekek kifejezetten erőteljes karaktert és sportos stílust kölcsönöznek a modellnek
* Az első és hátsó lökhárító formaterve igazi eleganciát, dinamizmust és határozottságot sugároz
* Az infotainment rendszer frissített hardverrel rendelkezik, gyorsabb és funkcionálisabb reakcióval és megújult grafikával, mindezt magyar nyelven is.

**Újjáalkotott stílus**

A széles körű újratervezést követően az új MG HS merészebb formavilággal debütál. Megújult külsővel érkezik, amely korszerű megjelenést és sportos stílust kölcsönöz az MG HS-nek, miközben megőrzi eleganciáját és funkcionalitását. Méretei nagyrészt változatlanok maradtak: hossza 4610 mm, szélessége 1876 mm, magassága 1685 mm, tengelytávja 2720 mm. Csomagtere alaphelyzetben 448 literes, amely a hátsó üléstámlák lehajtásával 1375 literesre bővíthető.

Az újratervezés elsősorban az autó elejét érintette, amely teljesen megújult, és egy új motívummal ellátott, szatén profillal keretezett hűtőrácsot foglal magában. A merész hűtőrács-kialakítás és az új dizájnt kapott első lökhárító a HS-t az MG legnagyobb, legfényűzőbb SUV-jává teszi.

A lámpatestek is teljesen újak: az új, kétfunkciós első LED fényszórók mostantól minden változatban alapfelszereltséghez tartoznak. A fényszórócsoportba épített függőleges kialakítású LED irányjelzők erőteljesen hangsúlyozzák az új formavilág innovatív vonásait. A hátsó LED lámpatestekben egy új, a márka gyökereihez visszanyúló "Union Jack" elemeire emlékeztető fényjelzés található.

A stílusfrissítésnek köszönhető sportos hatást az újjáalkotott hátsó lökhárító, az átdolgozott kettős kipufogónyílások és a 18”-os, ötküllős, gyémántcsiszolású könnyűfém keréktárcsa-kialakítás teszik teljessé.

A karosszéria színpalettája egy különlegesen elegáns metálfényezéssel bővül. A háromrétegű Magic Grey fényezés fémes "vas-oxid szürke" színben emeli ki az MG HS újjáalkotott vonásait.

**Kényelem és technológia**

Az új MG HS megőrzi az előző generációs modell lenyűgöző terét és kényelmét, a belső tér kiváló minőségű, puha tapintású anyagokkal rendelkezik. A gazdag felszereltség rendkívül komfortos utazást biztosít, köszönhetően a már alapfelszereltségben is megtalálható kényelmi berendezéseknek, mint a fűthető első ülések és az elektromosan behajtható tükrök. A 10,1"-os infotainment rendszer továbbfejlesztett hardverrel és megújult grafikával frissült, ami gyorsabb és gördülékenyebb funkcionalitást tesz lehetővé. A fedélzeti technológia így hatékonyabban támogatja a vezetőt az első és hátsó parkolószenzorokkal, a navigációs rendszerrel és Apple CarPlayTM és Android AutoTM-t is magában foglaló csatlakoztathatósággal.

A belső tér tekintetében újdonság, hogy a Luxury felszereltség sportüléseihez az eddigi felár ellenében rendelhető burgundi vörös bőrkárpit szín mellett tengerészkék-fehér exkluzív bőrkárpit is választható.

**Hajtáslánc**

Az MG HS motorfelszereltsége változatlan marad. Az MG HS-ben soros 4 hengeres, 1.5 turbófeltöltős GDI benzinmotor található 162 LE/119 kW teljesítménnyel, ami könnyed és dinamikus vezetési élményt nyújt. A 6 fokozatú kézi, és a 7 fokozatú duplakuplungos automata sebességváltónak köszönhetően az autó maximális nyomatéka akár 250 Nm is lehet 1500 és 4400 fordulat között. Gazdaságos 7,4-7,7 l/100km WLTP szerinti, kombinált üzemanyag-fogyasztása fenntartható és költséghatékony használatot biztosít. A nulláról százra 9,9 másodperc alatt gyorsuló autó CO2-kibocsátása WLTP szerint 168-174 g kilométerenként.

**Aktív biztonság:** MG PILOT vezetéstámogató rendszer

A biztonság az MG számára kiemelt fontosságú, ezért az MG HS mindkét felszereltségi szintjén megtalálható MG Pilot funkció, amely fejlett vezetéstámogató rendszerek (ADAS) széles választékát tartalmazza. Többek között:

* Aktív vészfékező rendszer (AEB),
* Sávtartó rendszer (LKA),
* Adaptív sebességtartó automatika (ACC),
* Forgalmi dugó asszisztens (TJA),
* Intelligens távolsági fényszóró asszisztens (IHC),
* Sebességtámogató rendszer (SAS),
* 360 fokos kamerarendszer.

**Felszereltségi szintek és árazás**

A 2023-as MG HS változatlanul kiemelkedő ár-érték arányt kínál az ügyfeleknek megtartva a kifutó modell eredeti árstruktúráját. Két felszereltségi szinttel, manuális és automata sebességváltóval is elérhető.

A nagyvonalúan felszerelt alap, Comfort szint is számos olyan funkciót tartalmaz, amely a modell versenytársainál általában csak felár ellenében érhető el. Ide sorolható például a műholdas navigáció, a 2 zónás automata klímaberendezés, a 10,1”-os színes érintőképernyő, 12,3”-os digitális műszeregység, az Eco bőr üléskárpit, az első és hátsó parkolóradarok és a vezetés biztonságosságát támogató MG Pilot rendszerek. Szintén alapáron járnak az ezüstszínű hosszanti tetősínek, teljes LED világítás és a 17 colos gyémántcsiszolású könnyűfém keréktárcsa-garnitúra. A belépő szintű modell listaára manuális váltóval 10 599 000 Ft, automata váltóval pedig 11 149 000 Ft. Most bevezető áron 600 000 forint kedvezménnyel vásárolható meg.

A magasabb, Luxury felszereltség további extrákkal egészül ki, így a cégautó felhasználók minden igényét kielégíti: nyitható panoráma napfénytető, elöl és hátul, exkluzív Bader® bőr integrált első sportülések Alcantara® betétekkel, elektromos mozgatású csomagtérajtó, 360°-os kamerarendszer, személyre szabható hangulatvilágítás és alumínium sportpedálok. Luxury szint, manuális váltóval listaáron 11 349 000 Ft-ba, míg automata váltóval 11 999 000 forintba kerül. A 600 000 forintos bevezető kedvezmény a Luxury felszereltségre is érvényes.

Mindkét felszereltségi szinthez 175 000 Ft a metálfényezés, míg a Luxury modellhez az exkluzív, burgundi vagy tengerészkék bőrkárpit felára 150 000 Ft.

**Garancia:** 7 év minőségi gondoskodás

Az MG termékei a rendkívül alapos tervezés és csúcskategóriás gyártási sztenderdek és összeszerelési minőség miatt – minőségben és megbízhatóságban is – a legmagasabb színvonalat képviselik. Ezért az általa gyártott és forgalmazott összes MG modellre 7 évig tartó Triple 7 Care (7 év háromszoros gondoskodás) minőségi garancia szolgáltatáscsomagot biztosít, melynek részei:

* 7 év vagy 150 000 kilométeres futásteljesítményig teljes körű (általános műszaki-, illetve a nagyfeszültségű rendszer és az akkumulátorcsomag teljesítményére vonatkozó) gyári garancia, valamint 7 év kilométerkorlátozás nélküli átrozsdásodás elleni garancia. A teljeskörű minőségi garancia átruházható, ha az autó a garancia érvényességének időtartama alatt gazdát cserél, és elektromos modellek esetén vonatkozik az akkumulátorcsomagra, és az elektromos erőátviteli rendszerre is.
* 7 éves országúti segélyszolgálat a call center ingyenes hívását és a legközelebbi MG márkakereskedőhöz történő elvontatást fedezi. Az első évet tartalmazza, a második évtől a hetedik évig minden olyan ügyfél számára érvényes, aki az éves tervszerű karbantartást MG márkaszervizben végezteti.
* 7 éves ingyenes átvizsgálás: az MG márkaszervizek évente egy alkalommal az éves karbantartáson felül 7 rendszer (motor, sebességváltó, kormánymű, felfüggesztés, fékrendszer, légkondicionáló rendszer és elektromos rendszer) állapotának és megfelelő működésének ingyenes ellenőrzését biztosítják annak érdekében, hogy az MG járművek mindig a legjobb állapotban legyenek. Amennyiben a motorolaj minősége alapján olajcserére is szükség van, ehhez motorolajat és a hozzá tartozó munkaóradíjat ingyen biztosítják.